Hot Springso apygarda

Hot Springso apygarda () – Jungtinių Amerikos Valstijų apygarda, esanti Vajomingo šiaurės vakarinėje dalyje. Pagal 2020 m. JAV gyventojų surašymo duomenis, apygardoje gyveno 4 621 žmogus. Apygardos būstinė įsikūrusi Termopolyje.

 Istorija 
Apygarda įkurta 1911 m. Pavadinimas kilęs nuo karštųjų versmių (), esančių Termopolyje, apygardos administraciniame centre.Hot Springs. www.ereferencedesk.com. Nuoroda tikrinta 2024-06-23.

 Geografija 
Hot Springso apygarda šiaurės rytuose ribojasi su Vašakio apygarda, pietuose su Frimonto apygarda, šiaurės vakaruose su Parko apygarda. Apygarda apsupta Uolinių kalnų grandinėmis: Pelėdų Upės, Bridžerio bei Didžiojo Rago kalnais ir Absarokos kalnagūbriu. Apygarda apima nedidelę dalį Šošonių nacionalinio miško bei Vėjų Upės indėnų rezervacijos. Apygardos teritorijoje teka Didysis Ragas.

 Gyventojai 
2020 m. JAV gyventojų surašymo duomenimis, apygardoje gyveno 89,63 % baltųjų, 4,63 % mišrios rasės, 3,83 % lotynoamerikiečių, 0,91 % indėnų, 0,39 % azijiečių, 0,35 % kitų rasių, 0,19 % afroamerikiečių ir 0,06 % Ramiojo vandenyno salų kilmės gyventojų.Hot Springs County, Wyoming. data.census.gov. Nuoroda tikrinta 2024-06-23.

 Šaltiniai 

Kategorija:Vajomingo apygardos